Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az Alkotmánybíróság az 54/1993. (X. 13.) AB határozatában kifejtette, hogy a vállalkozás joga – mint a foglalkozás szabad megválasztásához való alkotmányos alapjog egyik aspektusa – azt jelenti, hogy az állam mindenkinek
Paragraph Index: 123

Az Alkotmánybíróság az 54/1993. (X. 13.) AB határozatában kifejtette, hogy a vállalkozás joga – mint a foglalkozás szabad megválasztásához való alkotmányos alapjog egyik aspektusa – azt jelenti, hogy az állam mindenkinek biztosítja a vállalkozás, azaz a gazdasági életben történõ tevékenység folytatását. Ezt a jogot korlátozza az 1998. évi IV. törvény, megjelölve azokat a bûncselekményeket, melyek elkövetése esetén a Bûnügyi Nyilvántartásban való szereplés ideje alatt a tevékenység annak ellenére nem folytatható, hogy az érintett személy mentesült már a hátrányos jogkövetkezmények alól. A feddhetetlenség a mentesüléshez viszonyítva olyan további hátrányos jogkövetkezmény, mely a Btk.-ban szabályozott mentesülés után is terheli a bûncselekmény elkövetõjét meghatározott jogviszonyokban. Tekintettel arra, hogy az állampolgárok a személy- és vagyonõrökre személyük, testi épségük, vagyonuk, titkaik megõrzését bízzák, így közérdek, hogy ezt a tevékenységet csak megbízható személyek lássák el, illetve e tevékenységek területén meghatározott ideig ne szerezzenek pozíciókat olyan személyek, akik bûncselekmény elkövetése révén éppen azzal a társadalmi és jogi normarendszerrel kerültek egyszer szembe, melynek védelmét tervezett vállalkozásukkal biztosítani kellene. Az általános helyettes megállapította, hogy nem okoz a vállalkozás szabadságához való joggal összefüggésben visszásságot az a jogszabályi rendelkezés, amely a jogszabályban meghatározott tevékenység folytatását ahhoz a feltételhez köti, hogy a vállalkozó ne szerepeljen a bûnügyi nyilvántartásban. A foglalkoztatás elõsegítésérõl szóló 1991. évi IV. tv. szabályozza a képzések támogatásának lehetõségét. A törvény indokolása szerint a képzési támogatás olyan aktív foglalkoztatás-politikai eszköz, mely csak abban az esetben lehet hatékony, ha a munkavállaló képzése olyan szakmában valósul meg, amelyben elhelyezkedése biztosított. Ez a követelmény azonban a személy- és vagyonõri képzésben részt vett olyan személyek esetében, akik a feddhetetlenségi követelményeknek nem felelnek meg, értelemszerûen nem valósulhat meg. A munkaügyi központ olyan tanfolyamot finanszírozott, amelynek elvégzésével a panaszos nem juthatott munkához. A vizsgálat megállapította, hogy a munkaügyi központ a szociális biztonsághoz és munkához való joggal összefüggésben visszásságot okozott azzal, hogy olyan képzést finanszírozott, amellyel a tanfolyamot elvégzõ személy nem helyezkedhetett el. Az általános helyettes felkérte a Foglalkoztatási Hivatal vezetõjét, hogy intézkedjék annak érdekében, hogy a munkaügyi központok a személy- és vagyonõri tanfolyamok esetén a képzési támogatásra jelentkezõket tájékoztassák a szakmai követelményekrõl és kérjék fel õket, hogy a feddhetetlenségükrõl a BM-tõl kérjenek információt és vállalják, hogy valótlan adatszolgáltatás esetén a tanfolyam díját megtéríttetik velük. A fõigazgató az ajánlást elfogadta. OBH 489/2000. Az élethez való joggal összefüggõ sérelem közvetlen veszélyét idézi elõ, ha a mentõszolgálat a kapacitás hiánya miatt nem tudja ellátni a mentést és az ahhoz szorosan kapcsolódó sürgõsségi feladatát. A panaszos az országgyûlési biztoshoz intézett beadványában az elhunyt 10 éves fia egészségügyi ellátásával kapcsolatban a salgótarjáni Madzsar József Megyei Kórházban nyújtott ellátást, és a gyermek Budapestre szállításával kapcsolatban a mentõszolgálat hatvani és salgótarjáni egységénél felmerült problémákat kifogásolta. A biztos megkeresésére a Magyar Orvosi Kamara Országos Etikai Bizottságának elnöke, az Országos Mentõszolgálat (OMSZ) fõigazgatója és a Fõvárosi Szent László Kórház fõigazgató-fõorvosa bocsátották rendelkezésre az üggyel kapcsolatos dokumentumokat. A gyermeket a házi gyermekorvos küldte kórházba vírusos fertõzés gyanújával, ahol a kezelés ellenére egyre romlott, súlyosbodott az állapota. Az ideggyógyász és a szemész 17 órai érkezésekor a gyerek már eszméletlen volt. Az orvosok intézkedtek az agyhártyagyulladásos gyermek Budapestre szállításáról. Az OMSZ fõigazgatója kivizsgálta a gyermek Budapestre szállításának körülményeit. A kórházi orvos elsõ bejelentésekor 3 órán belüli szállítást kért. A második bejelentés alkalmával a kórház sürgette a szállítást, így az azonnali feladattá vált. Ezt kiegészítette a kórház azzal, hogy a beteg állapota miatt esetkocsit kért, amely a mentõtiszttel 17.45-kor érkezett a salgótarjáni kórházba. A betegfelvétel után 18 órakor indultak a hatvani mentõállomás felé, hogy bevárják a budapesti gyermek-rohamkocsit, figyelemmel arra, hogy az autópályán elkerülhették volna egymást. Ebben az idõben a budapesti gyermek-rohamkocsi éppen gyermekgázolásos baleset áldozatát látta el és szállította kórházba, ahonnan tovább irányították õket 18 óra 26 perckor Hatvan felé. A mentõállomásra 18.35-kor érkeztek meg a gyermekkel, a gyermek-rohamkocsi pedig 19 órakor. Ekkor a szakorvos stabilizálta a gyermek állapotát, és 19.30-kor indultak el Budapestre. A beteget a László Kórház Intenzív Osztályáról a Heim Pál Kórházba küldték CT-vizsgálatra, melynek értékelése után visszavitték a László Kórház Intenzív Osztályára. Itt a végleges átadás 21 óra 35 perckor megtörtént. A Nógrád Megyei Orvosi Kamara Etikai Bizottsága kivizsgálta a kórházban nyújtott ellátást és a gyermek Budapestre szállításával kapcsolatban felmerült problémákat. Az Etikai Bizottság a panasz és a klinikai adatok, valamint a boncjegyzõkönyv adatai alapján alakította ki véleményét, szakmai vétséget nem állapított meg. Mind az I. fokú, mind a II. fokú etikai bizottság a bonclelet alapján megállapították, hogy a kisfiú agyában észlelt 3 különbözõ helyen lévõ rosszindulatú agydaganat már nem volt operálható stádiumban. A gyermek életét semmilyen körülmények között nem lehetett megmenteni.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes